Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: 2. számú melléklet a 179/2009. (XII. 29.) FVM rendelethez
Paragraph Index: 1197

2. A feldolgozott állati eredetû fehérjék és más állati eredetû anyagok takarmányozási célú felhasználása során a 999/2001/EK rendelet 7. cikkében és IV. mellékletében foglalt rendelkezések az irányadók. 3.1. A 999/2001/EK rendelet 7. cikkében és IV. mellékletének I. fejezetében lévõ, a feldolgozott állati eredetû fehérjéknek bizonyos állatfajok takarmányozására való felhasználásának tilalmára vonatkozó elõírásoktól eltérni kizárólag a 999/2001/EK rendelet IV. mellékletének II. és III. fejezetében foglalt rendelkezések betartásával, továbbá – a IV. melléklet II. fejezete A. pontjának a) alpontjában felsoroltak kivételével – az MgSzH területi szervének elõzetes engedélyével lehet, melyet az enyhítéssel élni kívánó takarmány-elõállító üzemnek írásban kell kérnie. 3.2. Az a takarmány-elõállító üzem, amely él a 3.1. pontban szereplõ eltéréssel, és kérõdzõknek, valamint külön vonalon nem kérõdzõ állatoknak egyaránt gyárt takarmányt, köteles a kérõdzõknek szánt takarmányból rendszeresen, de legalább kéthetenként mintát venni, és azt saját költségére mikroszkópos laboratóriumi vizsgálatnak alávetni. Az adott tétel csak akkor hozható forgalomba, illetve használható fel, ha az abból vett minta vizsgálata tiltott állati eredetû fehérje jelenlétét kizárja. 3.3. Az MgSzH területi szerve köteles felügyelete alatt tartani a takarmányok gyártásának és forgalmazásának teljes folyamatát, enneksoránrendszeresenellenõriznia takarmánygyártókat,forgalmazókatés az állattartótelepeket. Elõállítóknál az ellenõrzésnek ki kell terjednie a gyártmánylapok, valamint az alapanyagok és adalékanyagok beszerzésével, tárolásával, felhasználásával, illetve a kész termékek értékesítésével kapcsolatos dokumentációkra, továbbá a jelölésre is. A forgalmazóknál a takarmányok beszerzését, míg állattartó telepeken a takarmány származásával összefüggõ dokumentációt kell ellenõrizni. 3.4. Az MgSzH területi szervének szúrópróbaszerû laboratóriumi vizsgálatokkal kell ellenõriznie az élelmiszer-termelõ állatoknak szánt takarmány-alapanyagokat, koncentrátumokat és takarmánykeverékeket a feldolgozott állati eredetû fehérjék esetleges jelenlétének kimutatása, illetve kizárása céljából, kivéve a hallisztet, amelyre a 3.6. és 3.10. pontban foglaltak az irányadók. Az MgSzH területi szervének éves mintavételi terve és véletlenszerû ütemezés alapján a takarmányfelügyelõ, illetve a hatósági állatorvos mintát vesz a takarmány-elõállító üzemekben és a takarmányforgalmazóknál különösen az olyan üzemek esetében, ahol kérõdzõknek szánt és hallisztet, csonteredetû dikalcium-foszfátot (trikalciumfoszfátot) vagy hidrolizált fehérjét tartalmazó takarmányt egyaránt gyártanak. A vizsgált tétel a tiltott állati eredetû fehérje jelenlétének kizárásáig nem szállítható el, illetve nem használható fel. A laboratóriumi vizsgálatok költségét – ha jogszabály másképp nem rendelkezik – a takarmány-elõállító üzemben vett minta esetén a takarmány-elõállító, a takarmányforgalmazóknál vett minta esetén a forgalmazó köteles viselni. A feldolgozott állati eredetû fehérjék takarmányozási célú felhasználására vonatkozó tilalom megszegésének, a kérõdzõknek szánt takarmány állati eredetû fehérjét tartalmazó takarmánnyal való keresztszennyezõdésének vagy a telepen tartott kérõdzõk nem kérõdzõknek szánt takarmánnyal való takarmányozásának (keresztetetés) gyanúja estén az állattartó telepeken mintát kell venni. A vizsgált tétel csak a laboratóriumi vizsgálat kedvezõ eredményét követõen használható fel, vagy szállítható el. Az állattartó telepekrõl származó takarmányminták mikroszkópos vizsgálata – a takarmányozási tilalom megsértése, illetve tiltott állati eredetû fehérje, alkotórész kimutatása kivételével – állami költségre történik. 3.5. A tiltott állati eredetû fehérjét, állati eredetû alkotórészt tartalmazó tételt zárolni kell, és a kimutatott fehérje típusától függõen kérõdzõk, illetve élelmiszer-termelõ állatok takarmányozására történõ felhasználását meg kell tiltani. A zárolt tételeket – az esetleges keresztszennyezõdés elkerülése érdekében és a kimutatott tiltott állati eredetû fehérjetípusátólfüggõen – kérõdzõk,illetveélelmiszertermelõállatokszámáragyártott takarmányoktól, illetve ezek alapanyagától elkülönítve kell tárolni. Az ilyen tételek – az MgSzH területi szervének engedélyével – nem kérõdzõ élelmiszer-termelõ állatok, illetve nem élelmiszer-termelõ állatok takarmányozására a kimutatott állati eredetû fehérje típusától és az adott takarmány egyéb jellemzõitõl függõen felhasználhatók. Az elõbbi intézkedéseken túl az esetet a takarmányok elõállítására, forgalomba hozatalára és felhasználására vonatkozó jogszabályokban foglaltak szerint ki kell vizsgálni. 3.6. Harmadik országból importált halliszt minden egyes tételét a tulajdonos költségére mikroszkópos laboratóriumi vizsgálatnak kell alávetni az MgSzH területi szervének intézkedése alapján. A tétel az egyéb feldolgozott állati eredetû fehérjék jelenlétének kizárásáig nem szállítható el, illetve élelmiszer-termelõ állat takarmányozására nem használható fel. A mintavételrõl az elsõ tárolás helye szerint illetékes MgSzH területi szerve intézkedik. A kedvezõtlen vizsgálati eredmény miatt zárolt tétel nem élelmiszer-termelõ állatok takarmányozására való felhasználására az MgSzH területi szerve engedélyt adhat. 3.7. Az Európai Unió valamely más tagországa területén már felszabadított, és így a 999/2001/EK rendelet IV. mellékletének II. fejezet B. b) pontja alapján mikroszkópos módszerrel már vizsgált hallisztek esetén – azok hazai felhasználása elõtt – az MgSzH területi szervének vizsgálnia kell, hogy a szállítmányt kísérõ dokumentáció tartalmazza-e a másik tagországban elvégzett mikroszkópos vizsgálat eredményét. Ha a dokumentáció a mikroszkópos vizsgálat eredményét nem tartalmazza, akkor ezt a felhasználó pótlólag köteles beszerezni 15 munkanapon belül, ellenkezõ esetben a tételt mikroszkópos vizsgálatnak kell alávetni. 3.8. A más EU tagországban az 1774/2002/EK rendelet szerint elõállított hallisztek behozatala esetén azok felhasználása elõtt üzemenként minden tizedik, de évente legalább egy tétel esetén mikroszkópos vizsgálatot kell végezni. 3.9. Olyan üzem esetében, amely évente három vagy annál kevesebb tétel hallisztet használ föl, csak 3.7. pontban foglalt esetben kell vizsgálatot végezni. 3.10. A 3.6.–3.8. pontban foglaltak nem vonatkoznak a csak kedvtelésbõl tartott vagy ragadozó prémes állatoknak halliszt felhasználásávaltakarmányt elõállító üzemekre. Ebben az esetben a hallisztet közvetlenül az üzembe kell szállítani, ahonnan csak ártalmatlanítás céljából szállítható el. 3.11. A takarmányfelügyelõ, illetve a hatósági állatorvos köteles rendszeresen ellenõrizni a feldolgozott állati eredetû fehérjék, illetve az ilyen fehérjét tartalmazó ömlesztett takarmányok, valamint az ott felsorolt állati eredetû anyagok tárolására és szállítására vonatkozó, a 999/2001/EK rendelet IV. mellékletének II. fejezet B. pontjában elõírt szabályok maradéktalan betartását. 3.12. Vértermék csak a gyártás helye szerint illetékes állategészségügyi hatóság igazolásával használható fel, mely szerint a termék az 1774/2002/EK rendelet szerinti vértermék és nem vérliszt, illetve a terméket elõállító üzem rendelkezik engedéllyel ilyen termék elõállítására. Utóbbinak nem kell szerepelni az igazolásban, ha az adott tagország által közzétett, vértermék gyártására engedélyt kapott üzemek listáján szerepel. 3.13. Fiatal kérõdzõkkel hallisztet tartalmazó tejpótló a 999/2001/EK rendelet IV. melléklete II. fejezet BA. (g) pontjával összhangban csak akkor etethetõ, ha azt a IV. mellékletben meghatározott szabályok szerint állították elõ, és az állattartó telep a felhasználás szándékát elõzetesen bejelentette az illetékes MgSzH területi szervének, amely a bejelentés alapján nyilvántartásba vette, és errõl értesítette az állattartó telepet. 3.14. A harmadik országból importált, nem élelmiszer-termelõ állatoknak szánt feldolgozott állati eredetû fehérjét közvetlenül a felhasználás helyére kell szállítani, ahonnan változatlan formában továbbszállítani csak a termék ártalmatlanítása céljából lehet.

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes